ΓΡΑΠΤΗ ΕΡΩΤΗΣΗ E-0504/00

υποβολή: Christopher Huhne (ELDR) προς την Επιτροπή

(28 Φεβρουαρίου 2000)

Θέμα: Ανάθεση νέων καθηκόντων στο προσωπικό της Επιτροπής

Ποιές διαδικασίες διαθέτει η Επιτροπή, και πόσο συχνά εφαρμόζονται, για τη μετακίνηση μελών του προσωπικού από μία γενική διεύθυνση, η οποία ενδεχομένως χρειάζεται λιγότερο προσωπικό, σε άλλη, η οποία ενδεχομένως χρειάζεται περισσότερο; Κατά πόσο έχουν αποδειχθεί αποτελεσματικά αυτά τα μέτρα από άποψη ποσοστού θέσεων που μετακινήθηκαν ανά έτος μεταξύ των γενικών διευθύνσεων επί του συνολικού αριθμού των θέσεων; Μπορεί να δώσει η Επιτροπή οποιαδήποτε άλλη πληροφορία για την ανάθεση νέων καθηκόντων στο προσωπικό της;

Απάντηση της κ. Schreyer εξ ονόματος της Επιτροπής

(13 Απριλίου 2000)

Από το 1997, η ετήσια κατανομή τω ανθρωπίνων πόρων, πραγματοποιείται στο πλαίσιο της διαδικασίας του προϋπολογισμού, με σκοπό κυρίως, να συνδεθεί καλύτερα η εξέλιξη του ανθρώπινου δυναμικού και των διοικητικών πιστώσεων, με την εξέλιξη της διαχείρισης των επιχειρησιακών πιστώσεων και να συγχρονιστούν καλύτερα οι διαφορετικές διαδικασίες προγραμματισμού και κατανομής των πόρων. Τονίζεται ότι η ετήσια κατανομή των ανθρωπίνων πόρων, δεν είναι η μόνη περίπτωση που η Επιτροπή προβαίνει σε μετακινήσεις μελών του προσωπικού. Οι μετακινήσεις αυτές, που ορισμένες φορές είναι σημαντικές, πραγματοποιούνται και αντιστοιχούν στις αποφάσεις που λαμβάνονται στο πλαίσιο της διαδικασίας του προϋπολογισμού. Η Επιτροπή στη συνεχή προσπάθεια της να προσαρμόσει τις διαρθρώσεις της στις ανακύπτουσες ανάγκες, χρησιμοποιεί τη διοικητική της αυτονομία για να προβεί σε μετατάξεις και άλλες μετακινήσεις. Σε μια διαφορετική αλλά επίσης σημαντική κλίμακα, οιπηρεσίες της Επιτροπής προσπαθούν να προσαρμόσουν την εσωτερική τους διάρθρωση στις απαιτήσεις που σχετίζονται με τις αποστολές που τους ανατίθενται.

Κατά τη διάρκεια των διαδικασιών προϋπολογισμού 1998, 1999 και 2000, η Επιτροπή προσπάθησε ενεργά να επανατοποθετήσει ένα τμήμα του διαθέσιμου ανθρώπινου δυναμικού, με σκοπό να ενισχύσει τις δραστηριότητες της στους τομείς που έχουν προτεραιότητα. Στο πλαίσιο της κατάρτισης του προσχεδίου προϋπολογισμού, το 1 % τωνφιστάμενων οργανικών θέσεων τέθηκε κατά μέρους προκειμένου να δημιουργηθεί ένα αποθεματικό ανθρωπίνων πόρων που θα τοποθετείται στις δραστηριότητες που θεωρούνται ότι έχουν προτεραιότητα. Για τους προϋπολογισμούς 1998 και 1999, η ετήσια κατανομή αφορούσε ταυτόχρονα τις θέσεις απασχόλησης (κενές) που αντιστοιχούσαν στο αποθεματικό της τάξεως του 1 % και στην ετήσια δόση των 110 νέων θέσεων που συνδέεται με την τελευταία διεύρυνση (Αυστρία, Φινλανδία και Σουηδία).

Κατά την περίοδο 1997-1999, οι ενισχύσεις αφορούσαν κυρίως τη Γενική Διεύθυνση (ΓΔ) Υγείας και προστασίας του καταναλωτή, τη διαχείριση προγραμμάτων ιδιαίτερα στον τομέα των εξωτερικών δράσεων, συμπεριλαμβανομένης της δημιουργίας της Κοινήςπηρεσίας εξωτερικών σχέσεων και την σύσταση κατάλληλων task forces ad hoc, μετά την κρίση στο Κόσοβο. Η Ομάδα συντονισμού για την καταπολέμηση της απάτης (UCLAF), η task force Δικαιοσύνης και εσωτερικώνποθέσεων, η ΓΔ Οικονομικών και χρηματοδοτικώνποθέσεων καθώς και η ΓΔ Ανταγωνισμού είναι μεταξύ τωνπηρεσιών που έλαβαν σημαντικές ενισχύσεις.

Για το 2000, η κατανομή των ανθρωπίνων πόρων πραγματοποιήθηκε παράλληλα με μια εκ βάθρων αναδιοργάνωση τωνπηρεσιών της Επιτροπής με σκοπό να αυξηθεί η αποδοτικότητα και η αποτελεσματικότητά τους. Η αναδιοργάνωση ξεκίνησε το Σεπτέμβριο 1999 και περιέλαβε τη συγχώνευση ορισμένωνπηρεσιών (όπως για παράδειγμα τις νέες ΓΔ Επιχειρήσεων, Εκπαίδευσης και πολιτισμού, Ενέργειας και μεταφορών), καθώς και τη δημιουργία νέωνπηρεσιών (όπως για παράδειγμα οι νέες ΓΔ Διεύρυνσης και Δικαιοσύνης και εσωτερικώνποθέσεων). Συμπεριέλαβε και τη μεταφορά καθηκόντων και προσώπων από τη μίαπηρεσία στην άλλη. Επέτρεψε ταυτόχρονα, μέσω μιας ορθολογιστικής οργάνωσης τωνπηρεσιών, να απελευθερωθούν σημαντικοί ανθρώπινοι πόροι (γύρω στο 2 %), που τοποθετήθηκαν σε δραστηριότητες προτεραιότητας. Εκτός από τους ανθρώπινους πόρους που απελευθερώθηκαν με αυτό τον τρόπο, έγινε και η κατανομή ανθρωπίνων πόρων προερχομένων από το αποθεματικό του 1 % (βλ. παραπάνω), για τιςπηρεσίες που δεν αποτέλεσαν αντικείμενο σημαντικής αναδιοργάνωσης. Συνολικά, στο πλαίσιο της κατανομής για το 2000, μετατέθηκαν ανθρώπινοι πόροι που ισοδυναμούν με πάνω από 500 ανθρωποέτη.

Στην κατανομή για το 2000, οι ενισχύσεις αφορούσαν κυρίως τη διαχείριση προγραμμάτων ιδιαίτερα στον τομέα των εξωτερικών δράσεων, τη δημιουργία των νέων ΓΔ Διεύρυνσης και Δικαιοσύνης και εσωτερικώνποθέσεων, την ενδυνάμωση του συντονιστικού ρόλου του Προέδρου της Επιτροπής, την πολιτική ανταγωνισμού καθώς και άλλες πτυχές της εσωτερικής αγοράς.